CELEX: 32010Y1231(01)
Language: mt
Date: 2010-11-03 00:00:00
Title: Ftehim ta’ Kooperazzjoni dwar l-implimentazzjoni tad-Deċiżjoni tal-Kummissjoni C(2010) 7499 bejn il-Kummissjoni Ewropea u l-Bank Ewropew tal-Investiment

31.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 358/1
            
         FTEHIM TA’ KOOPERAZZJONI
   dwar l-implimentazzjoni tad-Deċiżjoni tal-Kummissjoni C(2010) 7499
   bejn il-Kummissjoni Ewropea u l-Bank Ewropew tal-Investiment
   2010/C 358/01
   IL-WERREJ
   
               TAQSIMA 1
            
            DISPOŻIZZJONIJIET INTRODUTTORJI
         
               Artikolu 1
            
            Definizzjonijiet
         
               Artikolu 2
            
            Għan
         
               Artikolu 3
            
            Prinċipji u qafas għall-kooperazzjoni
         
               Artikolu 4
            
            Rwol tal-BEI
         
               Artikolu 5
            
            Rwol tal-Kummissjoni
         
               Artikolu 6
            
            Ħarsa ġenerali lejn il-kompiti
         
               TAQSIMA 2
            
            GĦAŻLA TAL-PROĠETTI
         
               Artikolu 7
            
            Tħejjija tad-dokumentazzjoni tal-offerti
         
               Artikolu 8
            
            Manwal tal-proċeduri
         
               Artikolu 9
            
            Tħejjija tas-sejħiet għall-proposti
         
               Artikolu 10
            
            Evalwazzjoni u segwitu tal-proposta
         
               TAQSIMA 3
            
            MONETIZZAZZJONI TAL-KWOTI, ĠESTJONI U ŻBORŻ TAD-DĦUL
         
               Artikolu 11
            
            Trasferiment ta’ kwoti lill-BEI
         
               Artikolu 12
            
            Monetizzazzjoni tal-kwoti
         
               Artikolu 13
            
            Ġestjoni tad-dħul
         
               Artikolu 14
            
            Żbors tad-dħul
         
               TAQSIMA 4
            
            DISPOŻIZZJONIJIET FINALI
         
               Artikolu 15
            
            Obbligazzjonijiet
         
               Artikolu 16
            
            Tariffi u spejjeż
         
               Artikolu 17
            
            Reviżjoni tat-tariffi u l-iskedi taż-żmien
         
               Artikolu 18
            
            Self tal-BEI
         
               Artikolu 19
            
            Rapportar
         
               Artikolu 20
            
            Awditjar
         
               Artikolu 21
            
            Kumitat ta’ Tmexxija
         
               Artikolu 22
            
            Kunfidenzjalità
         
               Artikolu 23
            
            Trasparenza
         
               Artikolu 24
            
            Dħul fis-seħħ
         
               Artikolu 25
            
            Terminazzjoni
         
               Artikolu 26
            
            Liġi regolatorja u riżoluzzjoni tat-tilwim
         
               Artikolu 27
            
            Emendi, eżenzjonijiet u kunsens
         
               Artikolu 28
            
            Assenjazzjoni
         
               Artikolu 29
            
            Komunikazzjonijiet
         
               Artikolu 30
            
            Annessi
         Dan il-Ftehim ta’ Kooperazzjoni jidħol fis-seħħ bejn:
   il-Kummissjoni Ewropea (minn hawn ’il quddiem il-“Kummissjoni”),
   rue de la Loi/Wetstraat 200, 1049 Bruxelles/Brussel, BELGIQUE/BELGIË, irrappreżentata għall-finijiet tal-iffirmar ta’ dan il-Ftehim mis-Sur Jos DELBEKE, Direttur Ġenerali, Direttorat Ġenerali għall-Azzjoni dwar il-Klima,
   minn naħa waħda, u
   l-Bank Ewropew tal-Investiment (minn hawn ’il quddiem il-“BEI”),
   bis-sede tiegħu f’98-100, boulevard Konrad Adenauer, 2950 Luxembourg, LUXEMBOURG, irrappreżentat għall-finijiet tal-iffirmar ta’ dan il-Ftehim mis-Sur Simon BROOKS, Viċi President,
   min-naħa l-oħra,
   (minn hawn ’il quddiem il-Kummissjoni u l-BEI li ssir referenza għalihom flimkien bħala l-“Partijiet”),
   Billi:
   
               (a)
            
            
               L-Artikolu 10a(8) tad-Direttiva 2003/87/KE (1) jipprovdi li sa 300 miljun kwota ta’ emissjonijiet miżmuma fir-riżerva għal min jidħol ġdid (new entrants reserve) tal-iskema tal-UE għall-iskambju ta' kwoti ta' emissjonijiet għandhom ikunu disponibbli sal-31 ta’ Diċembru 2015 biex jgħinu jistimulaw il-kostruzzjoni u l-operat ta’ proġetti kummerċjali ta’ dimostrazzjoni li l-għan tagħhom ikun il-qbid u l-ħżin ġeoloġiku ta’ CO2, f’kundizzjonijiet ta’ sikurezza għall-ambjent, kif ukoll għal proġetti ta’ dimostrazzjoni ta’ teknoloġiji innovattivi ta’ enerġija rinnovabbli.
            
         
               (b)
            
            
               Id-Deċiżjoni tal-Kummissjoni C(2010) 7499 tistabbilixxi r-regoli u l-kriterji għall-għażla u l-implimentazzjoni ta’ dawk il-proġetti u l-prinċipji bażiċi għall-konverżjoni tal-kwoti u għall-ġestjoni tad-dħul.
            
         
               (c)
            
            
               Fid-dawl tal-ħila esperta tagħha fl-għażla u l-iffinanzjar tal-proġetti, il-Kummissjoni talbet u l-BEI qabel, li tkun involuta fl-implimentazzjoni tad-Deċiżjoni C(2010) 7499. Id-Deċiżjoni tistabbilixxi numru ta’ kompiti relatati mal-għażla tal-proġetti, il-monetizzazzjoni tal-kwoti kif ukoll il-ġestjoni tad-dħul u t-trasferiment tagħhom lill-Istati Membri, li l-BEI għandu jwettaq fuq talba mill-Kummissjoni, f'isimha u b'responsabbiltà għaliha. Il-Kummissjoni se tħejji d-dokumentazzjoni tal-offerti għas-sejħiet għall-proposti u se torganizza u tniedi s-sejħa għall-proposti b’konformità mal-obbligi tagħha skont id-Deċiżjoni.
            
         
               (d)
            
            
               Is-subparagrafu 3 tal-Artikolu 4 tad-Deċiżjoni C(2010) 7499 jipprovdi li l-Kummissjoni u l-BEI għandhom jidħlu fi ftehim li jistabbilixxi t-termini u l-kundizzjonijiet speċifiċi li taħthom il-BEI għandu jwettaq il-kompiti tiegħu.
            
         
               (e)
            
            
               Dan il-ftehim jistabbilixxi t-termini u l-kundizzjonijiet speċifiċi għat-twettiq mill-BEI tal-kompiti tiegħu skont id-Deċiżjoni C(2010) 7499 u ċerti kompiti relatati mill-Kummissjoni.
            
         IL-PARTIJIET QABLU KIF ĠEJ:
   TAQSIMA 1
   
      DISPOŻIZZJONIJIET INTRODUTTORJI
   
   Artikolu 1
   Definizzjonijiet
   1.   F’dan il-Ftehim, sakemm il-kuntest ma jeħtieġx mod ieħor, it-termini li ġejjin għandu jkollhom it-tifsiriet li ġejjin:
   
               Ftehim
            
            
               tfisser il-Ftehim ta’ Kooperazzjoni, inklużi l-Annessi.
            
         
               Deċiżjoni
            
            
               tfisser id-Deċiżjoni tal-Kummissjoni C(2010) 7499 li tistabbilixxi kriterji u miżuri għall-finanzjament ta’ proġetti kummerċjali ta’ dimostrazzjoni li l-għan tagħhom ikun il-qbid u l-ħżin ġeoloġiku ta’ CO2, f’kundizzjonijiet ta’ sikurezza għall-ambjent, kif ukoll għal proġetti ta’ dimostrazzjoni ta’ teknoloġiji innovattivi ta’ enerġija rinovabbli taħt l-iskema għall-iskambju ta’ kwoti ta’ emissjonijiet ta’ gassijiet b’effett ta’ serra ġewwa l-Komunità stabbilita permezz tad-Direttiva 2003/87/KE tal-Parlament Ewropew u tal-Kunsill.
            
         
               Proġetti CCS
            
            
               tfisser proġetti kummerċjali ta’ dimostrazzjoni li l-għan tagħhom ikun il-qbid u l-ħżin ġeoloġiku ta’ CO2 f’kundizzjonijiet ta’ sikurezza għall-ambjent.
            
         
               Proġetti RES
            
            
               tfisser proġetti ta’ dimostrazzjoni ta’ teknoloġiji innovattivi ta’ enerġija rinovabbli.
            
         
               Proċess NER 300
            
            
               tfisser il-proċess tal-għażla u l-finanzjament ta’ proġetti CCS u proġetti RES skont id-Deċiżjoni u speċifikat b’mod addizzjonali f’dan il-Ftehim.
            
         
               Sejħiet għall-proposti
            
            
               tfisser sejħiet għall-proposti skont l-Artikoli 2(2) u 5 tad-Deċiżjoni.
            
         
               Deċiżjonijiet ta’ aġġudikazzjoni
            
            
               tfisser id-deċiżjonijiet ta’ aġġudikazzjoni skont l-Artikolu 9 tad-Deċiżjoni.
            
         
               Riskju ta’ eżekuzzjoni
            
            
               tfisser ir-riskju li kontroparti li lilha jitħallsu l-kwoti mill-BEI tonqos milli tħallas il-prezz miftiehem mal-kunsinna.
            
         
               Riskju ta’ investiment
            
            
               tfisser ir-riskju li d-dħul mill-monetizzazzjoni tal-kwoti jiġi investit mill-BEI fi strumenti li, fil-maturità, ma jħallsux lura l-kapital u/jew l-imgħax, kif miftiehem.
            
         
               Prezz ta’ referenza
            
            
               tfisser, fil-ħin ta’ tranżazzjoni relevanti, l-aktar baxx fost:
               
                           (a)
                        
                        
                           il-prezz uffiċjali tal-kambju tas-saldu tal-kunsinna fir-rigward ta’ dak il-jum għall-kuntratt dwar il-futuri ICE ECX EUA ta’ kuljum (spot) kif stabbilit u ppubblikat minn European Climate Exchange; jew
                        
                     
                           (b)
                        
                        
                           il-prezz miksub mill-BEI għall-finijiet tat-tranżazzjoni relevanti.
                        
                     
         
               Tranżazzjoni relevanti
            
            
               tfisser ftehim għall-monetizzazzjoni tal-kwoti.
            
         
               EURIBOR (Euro Interbank Offered Rate – Rata Offruta Interbankarja f’denominazzjoni Ewro)
            
            
               tfisser ir-rata ta’ imgħax għal depożiti f’EUR għal terminu ta’ tliet xhur kif ippubblikata fil-11 ta' filgħodu ħin ta’ Brussell, jew f’ħin iktar tard aċċettabbli għall-BEI, fid-data ta' reviżjoni fuq il-paġna ta’ Reuters EURIBOR 01 jew fil-paġna suċċessiva għaliha, jew, fin-nuqqas ta’ dan, permezz ta’ kwalunwke mezz ieħor ta’ pubblikazzjoni magħżul għal dan il-għan mill-BEI.
               Jekk din ir-rata ma tiġix ippubblikata b’dan il-mod, il-BEI għandu jitlob lill-uffiċċji prinċipali taż-żona tal-ewro ta’ erba’ banek maġġuri, magħżula mill-BEI, sabiex jikkwotaw ir-rata li biha depożiti f’EUR f’ammont komparabbli jiġu offruti minn kull wieħed minnhom f’bejn wieħed u ieħor 11ta' filgħodu, ħin ta’ Brussell, fid-data ta’ reviżjoni lil banek ewlenin fis-suq interbankarju taż-żona tal-ewro għal perjodu ugwali għal tliet xhur. Jekk jiġu pprovduti għallinqas żewġ kwotazzjonijiet, ir-rata għal dik id-data ta’ reviżjoni tkun il-medja aritmetika tal-kwotazzjonijiet.
               Jekk jiġu pprovduti inqas minn żewġ kwotazzjonijiet kif mitlub, ir-rata għal dik id-data ta’ reviżjoni tkun il-medja aritmetika tar-rati kkwotati mill-banek maġġuri fiż-żona tal-ewro, magħżulin mill-BEI, fil-11 ta’ filgħodu bejn wieħed u ieħor ħin ta’ Brussell fil-jum li jaħbat jumejn ta’ xogħol relevanti wara d-data ta’ reviżjoni, għal self f’EUR f’ammont komparabbli mal-banek Ewropej ewlenin għal perjodu ugwali għal tliet xhur.
            
         
               Data ta’ reviżjoni
            
            
               tfisser il-jum li jaħbat jumejn ta’ xogħol relevanti qabel l-ewwel jum tal-perjodu relevanti għall-għanijiet tad-determinazzjoni tal-EURIBOR.
            
         
               Jum ta’ xogħol relevanti
            
            
               tfisser kull jum li fih TARGET 2 huwa miftuħ għas-saldu ta’ pagamenti f’ewro.
            
         
               TARGET 2
            
            
               tfisser Sistema ta' trasferiment fil-pront awtomatizzat trans-Ewropew għall-pagament gross f'ħin reali (Trans European Automated Real-time Gross settlement Express Transfer payment system).
            
         
               Spejjeż
            
            
               tfisser kwalunkwe impsota jew tariffa meħtieġa mis-suq għall-monetizzazzjoni tal-kwoti, u kwalunkwe mgħax iġġenerat mis-sejħiet ta’ marġini.
            
         2.   F’dan il-Ftehim, sakemm il-kuntest ma jeħtieġx mod ieħor,
   
               —
            
            
               l-intestaturi huma għall-konvenjenza biss u ma jaffettwawx il-kostruzzjoni jew l-interpretazzjoni ta’ kwalunkwe dispożizzjoni ta’ dan il-Ftehim,
            
         
               —
            
            
               kliem fis-singular jinkludu wkoll il-plural u viċi versa,
            
         
               —
            
            
               referenza għal Artikolu jew Anness hija referenza għal dak l-Artikolu ta’, jew dak l-Anness għal, dan il-Ftehim, sakemm ma jiġix iddikjarat mod ieħor.
            
         Artikolu 2
   Għan
   Dan il-Ftehim jistabbilixxi t-termini u l-kundizzjonijiet speċifiċi għat-twettiq tal-kompiti mill-BEI skont id-Deċiżjoni fir-rigward tal-għażla tal-proġetti, il-monetizzazzjoni tal-kwoti u l-ġestjoni u l-żborż tad-dħul u ċerti kompiti relatati mill-Kummissjoni skont id-Deċiżjoni.
   Artikolu 3
   Prinċipji u qafas għall-kooperazzjoni
   1.   Filwaqt li jirrinforzaw id-djalogu u l-koordinazzjoni fl-ilħuq ta’ miri komuni għat-tkomplija tal-politiki tal-UE, il-Kummissjoni u l-BEI sejrin iżommu l-karattru speċifiku u awtonomu tagħhom b’konformità mad-dispożizzjonijiet tat-Trattat dwar il-Funzjonament tal-Unjoni Ewropea. Il-Kummissjoni u l-BEI għandhom l-objettivi u l-metodi ta’ ħidma speċifiċi tagħhom, inklużi ġerarkiji u proċessi ta’ teħid ta’ deċiżjonijiet separati.
   2.   Il-Kummissjoni u l-BEI jirrikonoxxu l-karatteristiċi u l-limitazzjonijiet ta’ xulxin, iżda jenfasizzaw l-importanza li jaħdmu fi sħubija u b’mod kumplimentari għal xulxin sabiex jikkombinaw il-kapaċitajiet, ir-riżorsi u l-għarfien separati tagħhom bil-għan li jwettqu l-kompiti u jilħqu l-objettivi stabbiliti fid-Deċiżjoni.
   Artikolu 4
   Rwol tal-BEI
   Il-BEI għandu jwettaq il-kompiti tiegħu fuq talba mill-Kummissjoni f'isimha u b'responsabbiltà għaliha, li għandha tkun responsabbli vis-à-vis il-partijiet terzi. Il-BEI għandu jwettaq il-kompiti tiegħu skont id-Deċiżjoni u t-termini u l-kundizzjonijiet stipulati fil-Ftehim u skont ir-regoli u l-proċeduri tiegħu stess, prattika bankarja tajba u miżuri xierqa ta’ ġestjoni u kontroll.
   Artikolu 5
   Rwol tal-Kummissjoni
   Il-Kummissjoni għandu jkollha r-responsabbiltà globali għall-proċess NER 300 u għall-implimentazzjoni tad-Deċiżjoni, inkluż fir-rigward tat-tħejjija, it-tnedija u l-ġestjoni tas-sejħiet għall-proposti, l-awtorizzazzjoni u l-għażla finali tal-proġetti u għall-għoti tal-kuntratti.
   Artikolu 6
   Ħarsa ġenerali lejn il-kompiti
   1.   Fil-qafas ta’ żmien stabbilit fl-Anness 1, il-BEI għandu:
   
               (a)
            
            
               jassisti lill-Kummissjoni fit-tħejjija tad-dokumentazzjoni tal-offerti għas-sejħiet għall-proposti, fit-tħejjija ta’ manwal tal-proċeduri għall-evalwazzjoni tal-proġetti u fit-tħejjija tas-sejħa għall-proposti;
            
         
               (b)
            
            
               iwettaq valutazzjonijiet finanzjarji u tekniċi tad-diliġenza dovuta tal-proġetti eliġibbli, jikklassifika l-proposti tal-proġetti u jippreżenta rakkomandazzjonijiet għad-deċiżjonijiet tal-aġġudikazzjoni lill-Kummissjoni, kif kompla jiġi speċifikat fil-manwal tal-proċeduri;
            
         
               (c)
            
            
               jimmonetizza l-kwoti u jiġġestixxi u jinvesti mill-ġdid id-dħul;
            
         
               (d)
            
            
               jgħaddi d-dħul lill-Istati Membri għall-żborż;
            
         
               (e)
            
            
               jirritorna l-fondi żejda lill-Istati Membri;
            
         
               (f)
            
            
               jirrapporta lill-Kummissjoni.
            
         2.   Fil-qafas ta’ żmien stabbilit fl-Anness 2, il-Kummissjoni għandha:
   
               (a)
            
            
               tħejji manwal tal-proċeduri għall-evalwazzjoni tal-proġetti;
            
         
               (b)
            
            
               tiżgura li 300 miljun kwota jiġu trasferiti lill-BEI u li dawn ikunu disponibbli għas-saldu tat-tranżazzjonijiet;
            
         
               (c)
            
            
               tikkonsulta lill-BEI qabel tieħu deċiżjonijiet ta’ aġġudikazzjoni fuq id-dħul disponibbli u taqbel mal-iskedi tal-ħlas tal-BEI fid-deċiżjonijiet ta’ aġġudikazzjoni;
            
         
               (d)
            
            
               tinforma lill-BEI bid-deċiżjonijiet ta’ aġġudikazzjoni meħuda.
            
         TAQSIMA 2
   
      GĦAŻLA TAL-PROĠETTI
   
   Artikolu 7
   Tħejjija tad-dokumentazzjoni tal-offerti
   Il-BEI għandu jassisti lill-Kummissjoni fis-sorveljanza u l-kontroll tal-kwalità tal-ħidma mwettqin mill-konsulenti mogħtija kuntratt mill-Kummissjoni fir-rigward tat-tħejjija tad-dokumentazzjoni tal-offerti għall-għażla tal-proġetti b’fokus speċifiku fuq dawn li ġejjin:
   
               —
            
            
               il-proċess/id-dokumenti,
            
         
               —
            
            
               il-kriterji tal-eliġibbiltà,
            
         
               —
            
            
               il-metodoloġija għall-valutazzjoni finanzjarja u teknika tad-diliġenza dovuta u l-kriterji tal-evalwazzjoni,
            
         
               —
            
            
               it-termini u l-kundizzjonijiet kuntrattwali,
            
         
               —
            
            
               il-manwal tal-proċeduri,
            
         
               —
            
            
               il-programm ta’ ħidma.
            
         Artikolu 8
   Manwal tal-proċeduri
   1.   Il-Kummissjoni għandha tħejji manwal tal-proċeduri għall-evalwazzjoni tal-proġetti li jistabbilixxi l-metodoloġiji tal-evalwazzjoni li għandhom jiġu applikati matul il-valutazzjoni tad-diliġenza dovuta, li sejra tkun ibbażata fuq il-proċeduri tad-diliġenza dovuta tal-BEI.
   2.   Il-BEI għandu jassisti lill-Kummissjoni fit-tħejjija tal-manwal tal-proċeduri.
   3.   Il-manwal tal-proċeduri għandu jkun maqbul miż-żewġ Partijiet.
   Artikolu 9
   Tħejjija tas-sejħiet għall-proposti
   Fit-tħejjija tas-sejħiet għall-proposti, il-BEI għandu:
   
               (a)
            
            
               jiżviluppa l-programm ta’ ħidma għat-twettiq tal-valutazzjoni finanzjarja u teknika tad-diliġenza dovuta tal-proġetti eliġibbli, għall-klassifikazzjoni tal-proposti tal-proġetti u għall-preżentazzjoni ta’ rakkomandazzjonijiet għad-deċiżjonijiet ta’ aġġudikazzjoni lill-Kummissjoni;
            
         
               (b)
            
            
               jiżviluppa l-proċessi tal-ġestjoni u l-proġetti li sejrin ikunu meħtieġa sabiex jiġġestixxi u jimmonitorja l-persunal, l-organizzazzjonijiet ta’ konsulenza u l-partijiet interessati ta’ partijiet terzi meta jwettaq il-kompiti tiegħu skont il-Ftehim;
            
         
               (c)
            
            
               jassisti lill-Kummissjoni fit-tħejjija tat-tnedija tas-sejħiet għall-proposti.
            
         Artikolu 10
   Evalwazzjoni u segwitu tal-proposta
   1.   Il-BEI għandu:
   
               (a)
            
            
               jirċievi proposti għal proġetti mill-Istati Membri u janalizzahom għall-kompletezza;
            
         
               (b)
            
            
               iwettaq il-valutazzjoni tad-diliġenza dovuta tal-proġetti eliġibbli skont l-ispeċifikazzjonijiet stabbiliti fis-sejħiet għall-proposti u l-manwal tal-proċeduri;
            
         
               (c)
            
            
               jikklassifika l-proposti u jagħmel rakkomandazzjonijiet għad-deċiżjonijiet ta’ aġġudikazzjoni lill-Kummissjoni skont ir-rekwiżiti tal-manwal tal-proċeduri;
            
         
               (d)
            
            
               jassisti lill-Kummissjoni fl-evalwazzjoni tar-riżultat tal-ewwel sensiela ta’ sejħiet għall-proposti u fl-irfinar u l-adattament tal-proċess NER 300 kif xieraq.
            
         2.   Il-Kummissjoni għandha:
   
               a)
            
            
               tikkonsulta lill-BEI qabel tieħu deċiżjonijiet ta’ aġġudikazzjoni fuq id-dħul disponibbli u għandha taqbel mal-iskedi tal-ħlas tal-BEI fid-deċiżjonijiet ta’ aġġudikazzjoni;
            
         
               b)
            
            
               tinforma lill-BEI dwar id-deċiżjonijiet ta’ aġġudikazzjoni meħuda mill-Kummissjoni.
            
         TAQSIMA 3
   
      MONETIZZAZZJONI TAL-KWOTI, ĠESTJONI U ŻBORŻ TAD-DĦUL
   
   Artikolu 11
   Trasferiment ta’ kwoti lill-BEI
   Il-Kummissjoni għandha tiżgura li t-300 miljun kwota jiġu trasferiti lill-BEI u li jkunu disponibbli għas-saldu tat-tranżazzjonijiet ladarba jibda jopera r-reġistru tal-Unjoni.
   Artikolu 12
   Monetizzazzjoni tal-kwoti
   1.   Fi żmien xahar wara li t-300 miljun kwota jiġu trasferiti lill-BEI u jsiru disponibbli għas-saldu tat-tranżazzjonijiet, il-BEI għandu jibda jimmonetizza l-kwoti. Dan għandu jsir billi dawn jinbiegħu permezz ta’ skambju, fi tranżazzjonijiet innegozjati privatament (hekk imsejħa “over-the-counter”) ma’ kontroparti waħda jew aktar jew permezz ta’ rkanti, bil-kundizzjoni li dawn l-irkanti jitmexxew b’mod kompatibbli mal-għanijiet u mal-prinċipji stabbiliti fl-Artikolu 10(4) tad-Direttiva 2003/87/KE u d-dispożizzjonijiet implimentattivi tiegħu.
   2.   Il-BEI għandu jimmonetizza l-kwoti għal saldu mhux aktar tard minn Diċembru 2013. Il-BEI ma għandux jitlob ħlas mill-kontropartijiet tiegħu għajr mat-twettiq tal-kwoti.
   3.   Il-BEI għandu jwettaq il-monetizzazzjoni ta’ kwoti bil-għan li jitnaqqas kemm jista’ jkun kull impatt fuq is-suq għal kwoti fuq l-emissjonijiet tal-UE. Il-BEI sejjer jistabbilixxi metodu ta’ monetizzazzjoni li għandu jinkludi ż-żmien kif ukoll l-iskeda tal-monetizzazzjoni kif ukoll id-distribuzzjoni tal-volumi fuq il-perjodu ta’ monetizzazzjoni u fuq il-mezzi ta’ monetizzazzjoni (skambji jew oħrajn). Il-metodu ta’ monetizzazzjoni għandu jirrispetta l-prinċipji li ġejjin:
   
               (a)
            
            
               Il-monetizzazzjoni ta’ mill-inqas 200 miljun kwota għandha tiġi konkluża mhux aktar tard minn 10 xhur wara li l-kwoti jkunu ġew ittrasferiti lill-BEI u magħmulin disponibbli għas-saldu ta’ transazzjonijiet;
            
         
               (b)
            
            
               Il-monetizzazzjoni għandha sseħħ perjodikament għallinqas kull ġimagħtejn. Il-volumi ta’ monetizzazzjoni għandhom ikunu mifruxin kemm jista’ jkun fuq il-perjodu ta’ monetizzazzjoni. Il-volumi u l-ħin ta’ monetizzazzjoni jistgħu jiġu aġġustati sabiex jimminimizzaw kwalunwke impatt fuq is-suq sekondarju;
            
         
               (c)
            
            
               Il-BEI għandu jiżgura li l-prezzijiet ta’ monetizzazzjoni ma jvarjawx b’mod sinifikanti mill-prezzijiet tas-suq relevanti tul il-perjodu ta’ monetizzazzjoni;
            
         
               (d)
            
            
               Rapporti li jistabbilixxu għallinqas il-volum ġenerali u l-prezzijiet aggregati tal-monetizzazzjoni għandhom jiġu ppubblikati fuq is-sit elettroniku tal-BEI fuq il-bażi ta’ kull xahar, fi żmien ġimagħtejn mit-tmiem ta’ kull xahar fuq il-perjodu ta’ monetizzazzjoni;
            
         
               (e)
            
            
               Il-monetizzazzjoni għandha ssir skont il-liġijiet applikabbli fir-rigward ta’ ħasil tal-flus, finanzjament tat-terroristi u abbuż tas-suq u għaldaqstant kontrapartijiet li jaġixxu f’isem il-BEI, għandhom ikunu meħtieġa juru l-konformità tagħhom ma’ tali liġijiet.
            
         4.   L-elementi ewlenin tal-metodu ta’ monetizzazzjoni, inkluż il-perjodu ta’ monetizzazzjoni definit u l-volum totali mistenni tal-monetizzazzjoni għandhom jiġu ppubblikati fuq is-sit elettroniku tal-BEI kemm jista’ jkun malajr u qabel il-bidu tal-monetizzazzjoni, kwalunwke aġġustament sinifikanti għandu, għal kemm jista’ jkun prattikabbli, jitħabbar għallinqas xahar wieħed bil-quddiem ukoll.
   5.   Bil-għan li jitnaqqas kemm jista’ jkun ir-riskju ta’ minimizzazzjoni, il-BEI għandu japplika proċess ta’ għażla li għandu l-għan li jiżgura l-għażla ta’ kontraparti jew kontrapartijiet professjonali bi klassifikazzjoni aċċettabbli għall-BEI fin-negozju ordinarju tiegħu. Barra minn hekk, il-BEI għandu, sal-punt kemm mixtieq mil-linji gwida normali tiegħu u mill-proċeduri operattivi tiegħu, jesiġi lill-kontrapartijiet sabiex jibagħtu kollateral bħala garanzija ta’ eżekuzzjoni.
   Artikolu 13
   Ġestjoni tad-dħul
   Il-BEI għandu jiġġestixxi d-dħul mill-monetizzazzjoni tal-kwoti skont il-prinċipji tal-ġestjoni tal-assi stabbiliti fl-Anness 3 u bi standards xierqa tad-diliġenza dovuta. L-imgħax miksub u li jifdal wara t-tnaqqis tal-ħlasijiet tal-BEI għandu jiġi investit mill-ġdid skont dawn il-prinċipji tal-ġestjoni tal-assi sal-allokazzjoni finali tiegħu lill-Istati Membri.
   Artikolu 14
   Żborż tad-dħul
   1.   Il-BEI għandu:
   
               (a)
            
            
               jgħaddi d-dħul u, kif xieraq, l-imgħax irċevut, lill-Istati Membri għal żborż fuq proġetti mill-Istati Membri skont l-iskedi tal-ħlas fid-deċiżjonijiet ta’ aġġudikazzjoni;
            
         
               (b)
            
            
               jiġġestixxi u jinvesti mill-ġdid fil-fondi tad-dħul, li ma jintefqux mill-Istati Membri għal proġetti u jiġu rritornati lill-BEI.
            
         2.   L-iskedi tal-ħlas li jifformaw parti mid-deċiżjonijiet ta’ aġġudikazzjoni għandu jintlaħaq qbil fuqhom mill-Kummissjoni mal-BEI bil-għan li jiġu żgurati l-likwidità u d-disponibbiltà tad-dħul.
   TAQSIMA 4
   
      DISPOŻIZZJONIJIET FINALI
   
   Artikolu 15
   Obbligazzjonijiet
   1.   Skont ir-rwol tal-BEI, ir-responsabbiltà tal-BEI skont il-Ftehim u kwalunkwe dokument ieħor imsemmi fih għandha tkun limitata għat-twettiq tad-doveri u l-obbligi tiegħu kif stabbilit b’mod speċifiku fil-Ftehim.
   2.   Il-BEI għandu jinżamm bla ħsara u għandu jiġi indennizzat mill-Kummissjoni għal kwalunkwe obbligazzjoni, telf, dannu, kostijiet jew spejjeż imġarrba mill-BEI, mid-delegati, ħaddiema jew aġenti tiegħu, bħala riżultat tat-twettiq tad-dmirijiet tagħhom skont il-Ftehim u kwalunkwe dokument ieħor li hemm referenza għalih fih, għajr għal raġunijiet ta’ azzjonijiet negliġenti jew ommissjonijiet jew kondotta ħażina intenzjonata min-naħa tal-BEI, sakemm tiġi pprovduta evidenza adegwata ta’ tali obbligazzjonijiet, danni, ħsarat, kostijiet, pretensjonijiet jew spejjeż mill-BEI u li, fejn applikabbli, il-BEI ikun iddefenda b’mod diliġenti tali pretensjoni.
   3.   Kwalunkwe obbligazzjoni, telf, dannu, kost jew spiża mġarrba mill-BEI skont il-paragrafu preċedenti, inkluż kwalunkwe obbligazzjoni, telf, ħsara, kost jew spiża li tirriżulta wara riskju fl-investiment jew riskju fl-eżekuzzjoni (kollettivament ikunu “obbligazzjonijiet imġarrba mill-BEI”) mhux ikkawżat b’intenzjoni jew b’negliġenza min-naħa tal-Kummissjoni, għandhom jitnaqqsu mid-dħul iġġenerat mill-monetizzazzjoni tal-kwoti u bi prijorità għal kwalunkwe ħlas ieħor dovut li għandu jsir b’tali dħul. Qabel it-tnaqqis ta’ kwalunkwe pagament bħal dan li mhuwiex relatat ma’ telf, danni, kostijiet jew spejjeż li jirriżultaw wara riskju f’investiment jew riskju f’eżekuzzjoni, il-BEI għandu jibgħat fattura lill-Kummissjoni, li għandu jsir qbil fuqha mill-Kummissjoni qabel isir il-ħlas, tali ftehim ma għandux jiġi rifjutat mingħajr raġuni.
   4.   Madankollu, minkejja dan imsemmi hawn fuq u kwalunwke ħaġa oħra fil-Ftehim, il-Kummissjoni ma għandhiex tkun responsabbli għall-ebda obbligazzjoni mġarraba mill-BEI li taqbeż id-dħul iġġenerat, mill-monetizzazzjoni tal-kwoti, għajr jekk tali obbligazzjoni mġarraba mill-BEI ikun ikkawżat b’intenzjoni jew b’negliġenza mill-Kummissjoni.
   Artikolu 16
   Tariffi u spejjeż
   1.   Il-BEI jiġi remunerat għall-prestazzjoni tad-dmirijiet tiegħu skont il-Ftehim. Soġġett għal reviżjoni tat-tariffi u l-skedi taż-żmien skont l-Artikolu 17, id-drittijiet tal-BEI ma għandhomx jaqbżu ammont massimu ta’ EUR 45 000 000 (ħamsa u erbgħin miljun ewro).
   2.   Soġġett għal reviżjoni tat-tariffi u tal-iskedi taż-żmien skont l-Artikolu 17, l-iskeda tal-pagamenti għat-tariffi għandha tkun kif ġej:
   
               (a)
            
            
               tariffa annwali ta’ EUR 3,48 miljun għall-perjodu minn 2010 sat-tlestija tal-evalwazzjoni sħiħa tal-offerta (inkluż it-tieni sensiela);
            
         
               (b)
            
            
               tariffa annwali ta’ EUR 0,52 miljun għall-perjodu mid-data tat-tlestija tal-evalwazzjoni tal-offerta sal-2025;
            
         
               (c)
            
            
               tariffa għal kull valutazzjoni ta’ EUR 125 000 għal kull proġett CCS;
            
         
               (d)
            
            
               tariffa għal kull valutazzjoni ta’ EUR 56 250 għal kull proġett RES;
            
         
               (e)
            
            
               għall-monetizzazzjoni tal-kwoti u ġestjoni tad-dħul mill-bidu tal-monetizzazzjoni sat-tmiem tal-ħlas, tariffa fissa ta’ EUR 0,05 għal kull kwota.
            
         3.   Il-BEI għandu jitħallas imgħax fuq tariffi dovuti bir-rata ta’ EURIBOR ta’ 3 xhur flimkien ma’ 10 punti bażi, li jiġu miġbura (compounded) kull tliet xhur.
   4.   It-tariffi tal-BEI għandhom jitnaqqsu mid-dħul iġġenerat mill-ġestjoni tad-dħul u fi prijorità għal kwalunwke pagament ieħor li jkun dovut li jsir bid-dħul iġġenerat mill-ġestjoni tad-dħul. Id-dħul iġġenerat mill-ġestjoni tad-dħul għandu jinkludi, mingħajr limitazzjoni, id-dħul iġġenerat mill-ġestjoni tad-dħul fir-rigward tal-prezz ta’ referenza, definit bħala kwalunkwe eċċess tal-prezzijiet li bihom, il-BEI ikun qabel li jimmonetizza l-kwoti fuq il-prezz ta’ referenza.
   5.   Kwalunkwe spiża mġarrba mill-BEI għandha titnaqqas mid-dħul iġġenerat mill-monetizzazzjoni tal-kwoti u bħala prijorità għall-pagamenti l-oħrajn kollha dovuti li għandhom isiru b’tali dħul. Fejn kontrapartijiet jinħatru mill-BEI, l-ispejjeż relevanti għandhom jiġu stabbiliti fil-ħin tal-għażla ta’ tali kontrapartijiet.
   6.   Qabel it-tnaqqis ta’ kwalunkwe ħlas ta’ tariffi, il-BEI għandu jibgħat fattura lill-Kummissjoni li għandu jsir qbil fuqha mill-Kummissjoni qabel isir il-ħlas.
   Artikolu 17
   Reviżjoni tat-tariffi u l-iskedi taż-żmien
   Għandu jintlaħaq qbil fuq reviżjoni xierqa u proporzjonata tad-dispożizzjonijiet tal-Ftehim relatat mat-tariffi u l-iskedi taż-żmien bejn il-Partijiet fl-iqsar dewmien possibbli fil-każijiet li ġejjin:
   
               (a)
            
            
               jekk il-metodoloġiji tal-evalwazzjoni u l-ambitu dettaljat tax-xogħol definit fil-manwal tal-proċeduri jinvolvu ammont ta’ xogħol differenti b’mod sinifikanti minn dak involut fil-proċeduri standard tad-diliġenza dovuta tal-BEI;
            
         
               (b)
            
            
               jekk in-numru ta’ proposti ta’ proġetti rċevuti mill-BEI u/jew il-proporzjon ta’ proposti għal proġetti CCS u RES ikun differenti b’mod sinifikanti min-numru u l-proporzjon stabbiliti fl-Anness 1;
            
         
               (c)
            
            
               f’każ li jkun hemm dewmien barra l-kontroll u r-responsabbiltà tal-BEI.
            
         Artikolu 18
   Self tal-BEI
   Il-BEI jista’ jipprovdi self għal proġetti u jivvaluta tali proġetti u jwettaq il-valutazzjonijiet tad-diliġenza dovuta għall-finijiet ta’ tali self skont ir-regoli, il-prinċipji u l-proċeduri tiegħu.
   Artikolu 19
   Rapportar
   Il-BEI għandu jipprovdi lill-Kummissjoni bir-rapporti li ġejjin:
   
               (a)
            
            
               Diliġenza dovuta:
               
                           —
                        
                        
                           Il-programm tax-xogħol għall-evalwazzjoni (4 xhur wara t-tnedija tal-ewwel sejħa għall-proposti),
                        
                     
                           —
                        
                        
                           Rapport dwar il-proposti sottomessi (6 ġimgħat wara l-wasla tal-proposti mingħand l-Istati Membri),
                        
                     
                           —
                        
                        
                           Rapporti kull tliet xhur rigward l-istatus tal-valutazzjoni (l-ewwel rapport mistenni fi żmien 3 xhur wara l-wasla tal-proposti mingħand l-Istati Membri, l-aħħar rapport mat-tlestija tal-valutazzjoni tad-diliġenza dovuta, tal-klassifikazzjoni u tas-sottomissjoni tar-rakkomandazzjonijiet lill-Kummissjoni),
                        
                     
                           —
                        
                        
                           Rapport dwar l-esperjenza bl-evalwazzjoni u l-għażla għall-ewwel sensiela ta’ sejħiet għal proposti (fi żmien xahrejn mit-tlestija tal-evalwazzjoni ta’ diliġenza dovuta, il-klassifikazzjoni u s-sottomissjoni tar-rakkomandazzjonijiet fl-ewwel sensiela ta’ sejħiet għal proposti lill-Kummissjoni).
                        
                     
         
               (b)
            
            
               Ħlasijiet:
               
                           —
                        
                        
                           Rapporti annwali dwar il-ħlasijiet tad-dħul li saru lill-Istati Membri għal żborż ta’ flus għall-proġetti u dwar dħul ittrasferit lura lill-BEI mill-Istati Membri (sal-31 ta’ Diċembru ta’ kull sena, mill-bidu sal-aħħar tal-perjodu ta’ żborż ta’ flus),
                        
                     
                           —
                        
                        
                           Rapport finali dwar id-dħul totali mħallas lill-Istati Membri għal żborż ta’ flus għall-proġetti u d-dħul li jkun baqa’ ttrasferit lura lill-Istati Membri (sal-31 ta’ Diċembru tas-sena li ssegwi dik li fiha jintemm il-ħruġ ta’ flus).
                        
                     
         
               (c)
            
            
               Il-monetizzazzjoni u l-ġestjoni tal-assi:
               
                           —
                        
                        
                           rapporti kull 5 xhur dwar il-proċess ta’ monetizzazzjoni, li jibdew 5 xhur wara l-bidu tal-monetizzazzjoni tal-kwoti,
                        
                     
                           —
                        
                        
                           rapporti kull 6 xhur dwar il-ġestjoni tal-assi f’konformità mal-prinċipji tal-ġestjoni tal-assi, li jibdew 6 xhur wara l-wasla tal-ewwel dħul,
                        
                     
                           —
                        
                        
                           rendikonti finanzjarji.
                        
                     
         Artikolu 20
   Awditjar
   Il-BEI għandu jwieġeb għal kwalunkwe talba mingħand il-Kummissjoni għal kjarifika jew verifika rigward rapportar finanzjarju jew tal-kontabilità speċifiku pprovdut mill-BEI skont il-Ftehim. Jekk il-Kummissjoni titlob li tali verifiki jitwettqu minn awditur estern, il-BEI għandu jaħtar l-awdituri esterni tiegħu għal tali skopijiet. Il-BEI għandu jkollu d-dritt li jirkupra kwalunkwe spiża raġonevoli relatata mal-awdituri esterni tal-BEI li tkun saret b’segwitu għal talba tal-Kummissjoni bl-istess mod ta’, u b’żieda ma’, l-ispejjeż tiegħu skont l-Artikolu 16(5).
   Artikolu 21
   Kumitat ta’ Tmexxija
   1.   L-implimentazzjoni ta’ dan il-Ftehim għandha tkun issorveljata minn Kumitat ta’ Tmexxija li għandu jikkonsisti, mill-inqas, minn:
   
               —
            
            
               żewġ membri maħtura mill-Kummissjoni f’livell ta’ Direttur,
            
         
               —
            
            
               żewġ membri maħtura mill-BEI f’livell ta’ Direttur.
            
         2.   Il-Kumitat ta’ Tmexxja għandu:
   
               —
            
            
               janalizza, fuq bażi regolari, il-progress u l-ilħuq tal-kompiti u l-objettivi ta’ dan il-Ftehim,
            
         
               —
            
            
               janalizza u joħroġ opinjonijiet dwar kwistjonijiet ta’ politika u kwistjonijiet strateġiċi relatati mal-Ftehim,
            
         
               —
            
            
               jiddiskuti u jfittex riżoluzzjoni fir-rigward tat-tilwimiet irriferuti lilu mill-Partijiet skont il-Ftehim,
            
         
               —
            
            
               janalizza kwalunkwe kwistjoni oħra fdata lilu speċifikament taħt il-Ftehim.
            
         3.   Il-Kumitat ta’ Tmexxija għandu jaġixxi b’kunsens.
   4.   Il-membri tal-Kumitat ta’ Tmexxija għandhom jaġixxu f’isem u skont l-istruzzjonijiet tal-Parti li taħtarhom.
   5.   Huma m’għandhomx jitħallsu għall-parteċipazzjoni tagħhom fil-laqgħat tal-Kumitat ta’ Tmexxija.
   6.   Il-Kummissjoni għandha tipprovdi lis-Segretarjat tal-Kumitat ta’ Tmexxija (minn hawn ’il quddiem is-“Segretarjat”).
   7.   Is-Segretarjat għandu jwettaq il-kompiti li ġejjin:
   
               —
            
            
               it-tfassil ta’ proposta għar-regoli ta’ proċedura tal-Kumitat ta’ Tmexxija,
            
         
               —
            
            
               l-organizzazzjoni tal-laqgħat tal-Kumitat ta’ Tmexxija, inkluż it-tfassil u d-distribuzzjoni tad-dokumenti, l-aġenda u l-minuti tal-Kumitat ta’ Tmexxija,
            
         
               —
            
            
               kwalunkwe kompitu ieħor kif iddefinit mill-Ftehim ta’ Koperazzjoni jew mill-Kumitat ta’ Tmexxija.
            
         8.   Il-komunikazzjonijiet bejn il-Partijiet rigward il-Kumitat ta’ Tmexxija għandhom jgħaddu mingħand is-Segretarjat.
   9.   Il-Kumitat ta’ Tmexxija għandu jiltaqa’ fuq talba ta’ kwalunkwe wieħed mill-membri tiegħu, iżda għandu jiltaqa’ mill-inqas darbtejn fis-sena. Il-laqgħat tal-Kumitat ta’ Tmexxija għandhom jiġu organizzati mis-Segretarjat.
   10.   Il-Kumitat ta’ Tmexxija għandu jadotta r-regoli ta’ proċedura tiegħu, fuq proposta tas-Segretarjat.
   11.   Il-Kumitat ta’ Tmexxija għandu jeleġġi lill-President tiegħu, li għandu jkun rappreżentant tal-Kummisssjoni.
   Artikolu 22
   Kunfidenzjalità
   Mingħajr preġudizzju għall-obbligi ta’ kunfidenzjalità aċċettati mill-BEI fir-rigward ta’ partijiet terzi, u soġġett għall-Artikolu 23, il-Kummissjoni u l-BEI jimpenjaw ruħhom li jżommu kunfidenzjali u li ma jiżvelawx lil parti terza, mingħajr permess minn qabel bil-miktub, kwalunkwe dokument, informazzjoni jew materjal ieħor direttament relatat mal-Ftehim u kwalunkwe dokument ieħor imsemmi fih jew miksub f’rabta mal-kompiti mwettqa u kklassifikat kif jixraq bħala kunfidenzjali. Madankollu, dan l-impenn m’għandux jaffettwa kwalunkwe komunikazzjoni ta’ informazzjoni li hija meħtieġa bil-liġi jew b’ordni tal-qorti li għandha ġurisdizzjoni fil-kwistjoni, li tista’ tinkludi l-komunikazzjoni ta’ informazzjoni lill-Parlament Ewropew jew lill-Kunsill fir-rigward tal-Ftehim u, b’mod partikulari, lill-Qorti Ewropea tal-Awdituri.
   Artikolu 23
   Trasparenza
   Il-Partijiet għandhom jagħmlu ħilithom biex jikkordinaw il-pubblikazzjoni tal-Ftehim bl-inqas dewmien possibbli malli jidħol fis-seħħ. Il-BEI għandu jwettaq il-kompiti tiegħu taħt il-Ftehim f’konformità mal-Politika ta’ Trasparenza tal-BEI.
   Artikolu 24
   Dħul fis-seħħ
   Il-Ftehim għandu jidħol fis-seħħ fid-data l-aktar tard tal-aħħar firma tal-Ftehim mill-Partijiet u d-data li fiha tidħol fis-seħħ id-Deċiżjoni.
   Artikolu 25
   Terminazzjoni
   1.   Il-Ftehim għandu jkun itterminat fil-każijiet li ġejjin:
   
               (a)
            
            
               it-tmiem tal-ħruġ tal-flus;
            
         
               (b)
            
            
               ir-revoka tad-Deċiżjoni;
            
         
               (c)
            
            
               wara konsultazzjoni mal-Parti l-oħra u r-riferiment tal-kwistjoni lill-Kumitat ta’ Tmexxija jonqos milli jirriżolvi l-kwistjoni b’mod amikevoli fi żmien perjodu ta’ żmien raġonevoli, Parti tista’ tittermina l-Ftehim meta dik il-Parti hija tal-opinjoni li hemm bażi raġonevoli sabiex temmen li aktar koperazzjoni skont il-Ftehim mhijiex possibbli, minħabba li l-bażi ta’ fiduċja reċiproka spiċċat, inkluż minħabba l-ksur materjali u ripetut mill-Parti l-oħra tal-obbligi tagħha taħt il-Ftehim.
            
         2.   Fl-aħħar tal-iżborż tal-flus skont a) ta’ hawn fuq, il-BEI għandu jgħaddi lill-Istati Membri l-fondi li ma jkunux inħarġu lill-proġetti skont id-deċiżjonijiet li għandhom jittieħdu mill-Kummissjoni fuq il-bażi tal-prinċipji stabbiliti fl-Artikolu 10a(7) tad-Direttiva 2003/87/KE.
   3.   Meta sseħħ terminazzjoni bikrija tal-Ftehim skont b) jew c) ta’ hawn fuq, kwalunkwe kwoti mhux immonetizzati miżmuma mill-BEI, id-dħul kollu minn kwoti mmonetizzati, u d-dħul kollu ġġenerat mill-ġestjoni tad-dħul għajr id-dħul meħtieġ biex ikunu koperti l-ħlasijiet, l-ispejjeż, il-kostijiet, it-telf jew l-obbligazzjonijiet tal-BEI, għandu jgħaddi għand il-Kummissjoni (li taġixxi f’isem l-Istati Membri). It-terminazzjoni tal-Ftehim m’għandhiex taffettwa d-dover tal-Partijiet li jkomplu jwettqu l-obbligi tagħhom taħt il-Ftehim fir-rigward tal-kwoti li kienu mmonetizzati skont il-kuntratti ma’ partijiet terzi.
   4.   Meta sseħħ terminazzjoni bikrija tal-Ftehim, Parti għandha żżomm lill-Parti l-oħra bla danni u għandha tikkumpensaha għal kwalunkwe kost, spiża, telf jew obbligazzjoni li tkun iġġarbet b’segwitu għat-terminazzjoni bikrija tal-Ftehim, meta u sal-punt li t-terminazzjoni bikrija tkun dovuta għal azzjonijiet negliġenti jew omissjonijiet jew aġir skorrett tal-ewwel Parti jew it-terminazzjoni tal-Ftehim minħabba n-nuqqas tal-ewwel Parti li twettaq kwalunkwe obbligu materjali taħt il-Ftehim.
   Artikolu 26
   Liġi regolatorja u riżoluzzjoni tat-tilwim
   Il-Ftehim għandu jkun regolat mill-prinċipji ġenerali tal-liġi tal-Unjoni. Kwalunkwe tilwima bejn il-Partijiet rigward l-interpretazzjoni, l-applikazzjoni jew ir-rendiment tal-Ftehim u kwalunkwe dokument ieħor imsemmi fih, inkluża l-eżistenza, il-validità jew it-terminazzjoni mhux riżolta amikevolment wara l-involviment tal-Kumitat ta’ Tmexxija għandha tiġi sottomessa għall-ġurisdizzjoni tal-Qorti tal-Ġustizzja tal-Unjoni Ewropea.
   Artikolu 27
   Emendi, eżenzjonijiet u kunsens
   Kwalunkwe emenda, revoka jew kunsens fir-rigward tal-Ftehim għandhom isiru bil-miktub u għandhom jiġu ffirmati mir-rappreżentanti awtorizzati ta’ kull waħda mill-Partijiet.
   Artikolu 28
   Assenjazzjoni
   L-ebda Parti ma tista’ tassenja, b’mod sħiħ jew parzjali, id-drittijiet jew l-obbligi tagħha taħt il-Ftehim mingħajr il-kunsens minn qabel bil-miktub tal-Parti l-oħra.
   Artikolu 29
   Komunikazzjonijiet
   1.   L-avviżi kollha u komunikazzjonijiet oħrajn relatati ma’ dan il-Ftehim minn Parti lill-Parti l-oħra għandhom jintbagħtu fl-indirizzi li ġejjin:
   
               għall-Kummissjoni:
            
            
               
                           European Commission
                        
                     
                           Directorate-General for Climate Action
                        
                     
                           For the attention of the Director, Directorate C
                        
                     
                           rue de la Loi/Wetstraat 200
                        
                     
                           1049 Bruxelles/Brussel
                        
                     
                           BELGIQUE/BELGIË
                        
                     
         
               għall-BEI:
            
            
               
                           European Investment Bank
                        
                     
                           For the attention of the Director-General
                        
                     
                           Ops A Directorate
                        
                     
                           100, boulevard Konrad Adenauer
                        
                     
                           2950 Luxembourg
                        
                     
                           LUXEMBOURG
                        
                     
         2.   Kwalunkwe bidla magħmula fl-indirizzi msemmija hawn fuq għandha sseħħ biss wara li l-Parti l-oħra tkun ġiet innotifikata.
   Artikolu 30
   Annessi
   Il-premessi u l-Annessi li ġejjin jiffurmaw parti integrali minn dan il-Ftehim:
   
               Anness 1
            
            
               :
            
            
               Skedi ta’ żmien għall-BEI
            
         
               Anness 2
            
            
               :
            
            
               Skedi ta’ żmien għall-Kummissjoni
            
         
               Anness 3
            
            
               :
            
            
               Prinċipji tal-Ġestjoni tal-Assi
            
         Dan il-Ftehim twettaq f’erba’ oriġinali bl-Ingliż, b’kull Parti tieħu żewġ kopji bil-jum u bis-sena miktuba hawn taħt.
   
      Brussell, it-3 ta’ Novembru 2010.
      Londra, l-4 ta’ Novembru 2010.
      
         
            Għal u f’isem il-Kummissjoni Ewropea
         
         Jos DELBEKE
         
            Direttur Ġenerali
         
      
      
         
            Għal u f’isem il-Bank Ewropew tal-Investiment
         
         Simon BROOKS
         
            Viċi President
         
      
   
   
      (1)  ĠU L 275, 25.10.2003, p. 32.
   
      ANNESS I
      
         Skedi ta’ żmien għall-BEI
      
      Soġġett għar-reviżjoni tal-ħlasijiet u l-iskedi ta’ żmien skont l-Artikolu 17, l-iskedi għall-BEI jidhru fiż-żewġ tabelli li ġejjin.
      L-iskedi ta’ żmien ta’ hawn taħt huma fuq il-bażi li n-numru totali stmat ta’ proposti ta’ proġetti għaż-żewġ sejħiet għal proposti huwa 165, li minnhom:
      
                  (a)
               
               
                  20 proposta ta’ proġett huma fir-rigward ta’ proġetti CCS u 90 proposta ta’ proġett huma fir-rigward ta’ proġetti RES għall-ewwel sejħa għal proposti; u
               
            
                  (b)
               
               
                  10 proposti ta’ proġett huma fir-rigward ta’ proġetti CCS u 45 proposta ta’ proġett huma fir-rigward ta’ proġetti RES għat-tieni sejħa għal proposti.
               
            1.(a)   L-ewwel sejħa għal proposti
      
      
                  Kompiti
               
               
                  Żmien
               
            
                  
                     Tnedija tal-ewwel sejħa għal proposti mill-Kummissjoni
                  
               
            
                  Żvilupp tal-programm tax-xogħol u rapport lill-Kummissjoni
               
               
                  4 xhur wara t-tnedija tas-sejħa għal proposti
               
            
                  
                     Sottomissjoni ta’ proposti lill-BEI mill-Istati Membri
                  
               
            
                  Wasla ta’ proposti, valutazzjoni tal-kompletezza u rapport lill-Kummissjoni
               
               
                  6 ġimgħat wara l-wasla tal-proposti
               
            
                  Rapporti rigward l-istatus tal-valutazzjoni
               
               
                  kull 3 xhur, jibdew tliet xhur wara l-wasla tal-proposti, jintemmu wara t-tlestija tal-valutazzjoni
               
            
                  Tlestija tal-valutazzjoni tad-diliġenza dovuta, klassifikazzjoni u rakkomandazzjonijiet għal deċiżjonijiet tal-aġġudikazzjoni
               
               
                  9 xhur wara l-wasla tal-proposti
               
            
                  Rapport dwar l-esperjenza wara l-ewwel sejħa għal proposti
               
               
                  xahrejn wara t-tlestija tal-valutazzjonijiet tal-ewwel sejħa għal proposti
               
            1.(b)   It-tieni sejħa għal proposti
      
      
                  Kompiti
               
               
                  Żmien
               
            
                  
                     Tnedija tal-ewwel sejħa għal proposti mill-Kummissjoni
                  
               
            
                  Żvilupp tal-programm tax-xogħol u rapport lill-Kummissjoni
               
               
                  4 xhur wara t-tnedija tas-sejħa għal proposti
               
            
                  
                     Sottomissjoni ta’ proposti lill-BEI mill-Istati Membri
                  
               
            
                  Wasla ta’ proposti, valutazzjoni tal-kompletezza u rapport lill-Kummissjoni
               
               
                  6 ġimgħat wara l-wasla tal-proposti
               
            
                  Rapporti rigward l-istatus tal-valutazzjoni
               
               
                  kull 3 xhur, jibdew tliet xhur wara l-wasla tal-proposti, jintemmu wara t-tlestija tal-valutazzjoni
               
            
                  Tlestija tal-valutazzjoni tad-diliġenza xierqa, klassifikazzjoni u rakkomandazzjonijiet għal deċiżjonijiet rigward l-aġġudikazzjoni
               
               
                  9 xhur wara l-wasla tal-proposti
               
            
         Ġenerali
      
      
                  Rapporti dwar il-ħlas ta’ dħul lill-Istati Membri għal żborż ta’ flus għall-proġetti
               
               
                  Il-31 ta’ Diċembru ta’ kull sena, mill-bidu sa tmiem il-perjodu ta’ żborż ta’ flus
               
            
                  Rapport finali dwar il-ħlas ta’ dħul lill-Istati Membri
               
               
                  Il-31 ta’ Diċembru tas-sena li ssegwi dik meta jintemm l-iżborż ta’ flus
               
            
         Monetizzazzjoni u l-ġestjoni tal-assi
      
      
                  Il-monetizzazzjoni
               
               
                  
                              —
                           
                           
                              Il-monetizzazzjoni għandha tibda fi żmien xahar wara li t-300 miljun kwota jkunu ġew ittrasferiti lill-BEI u saru disponibbli għas-saldu tat-tranżazzjonijiet;
                           
                        
                              —
                           
                           
                              Il-monetizzazzjoni ta’ mill-inqas 200 miljun kwota għandha tkun konkluża mhux aktar tard minn 10 xhur minn meta l-kwoti jkunu ġew ittrasferiti lill-BEI u jkunu saru disponibbli għas-saldu tat-tranżazzjonijiet;
                           
                        
                              —
                           
                           
                              Il-monetizzazzjoni għandha sseħħ perjodikament mill-inqas kull tieni ġimgħa, u l-volumi għandhom jinfirxu kemm jista’ jkun b’mod ugwali matul il-perjodu ta’ monetizzazzjoni.
                           
                        
            
                  Rapport dwar il-monetizzazzjoni
               
               
                  Kull 5 xhur, jibdew 5 xhur wara li tkun bdiet il-monetizzazzjoni tal-kwoti
               
            
                  Rapport dwar il-ġestjoni tal-assi
               
               
                  Kull 6 xhur, jibdew 6 xhur wara li jasal l-ewwel dħul
               
            
                  Rendikont finanzjarju
               
               
                  Kull sena, jinbdew fi tmiem is-sena li fiha tkun bdiet il-monetizzazzjoni tal-kwoti
               
            
                  Ħlas tal-fondi żejda lill-Istati Membri
               
               
                  Tmiem il-perjodu ta’ żborż ta’ flus
               
            
   
      ANNESS 2
      
         Skedi ta' żmien għall-Kummissjoni
      
      
                  Kompiti
               
               
                  Żmien
               
            
                  Għoti ta’ manwal tal-proċeduri għall-evalwazzjoni tal-proġetti
               
               
                  Sad-data tat-tnedija tal-ewwel sejħa għal proposti
               
            
                  Trasferiment ta’ kwoti lill-BEI
               
               
                  Meta jkun operattiv ir-reġistru tal-Unjoni
               
            
                  Tinforma lill-BEI rigward id-deċiżjonijiet tal-aġġudikazzjoni
               
               
                  Fi żmien 14-il jum mid-deċiżjonijiet tal-aġġudikazzjoni
               
            
   
      ANNESS III
      
         PRINĊIPJI TAL-ĠESTJONI TAL-ASSI GĦALL-ĠESTJONI TAD-DĦUL IĠĠENERAT MILL-MONETIZZAZZJONI TAL-KWOTI
      
      Għall-finijiet tal-ġestjoni tad-dħul, il-BEI jrid iwettaq eżerċizzju ta’ allokazzjoni tal-assi sabiex jiżgura min-naħa li jinkiseb benefiċċju ekonomiku massimu mill-ġestjoni tad-dħul u min-naħa l-oħra li r-riskju ta’ telf kapitali minħabba ċ-ċaqliq tas-suq ikun baxx biżżejjed.
      Sabiex titwettaq din l-allokazzjoni tal-assi, il-BEI jrid jadotta premessa rigward il-fluss tal-likwidità għall-iżborż tal-futurt’. Mid-definizzjoni, il-baffer tal-flus kontanti (li minnu se jsiru l-pagamenti tal-iżborż) irid jikkorrispondi għal żborż lineari f’ħames snin, li jfisser żborż ta’ 20 % kull sena, filwaqt li l-ammonti mhux żborżati fis-snin preċedenti se jiżdiedu mal-baffer tal-likwidità previst għas-sena attwali. Pereżempju, il-baffer tal-flus kontanti previst għall-ewwel sena se jammonta għal 20 % tal-assi li jikkostitwixxu l-portafoll. Jekk l-ewwel sena, 10 % biss tad-daqs inizjali tal-portafoll ikunu żborżati, il-baffer tal-likwidità għat-tieni sena ser jammonta għal 30 % (li hija s-somma ta’ 20 % oriġinalment prevista għat-tieni sena u l-10 % li baqgħu mill-ewwel sena) eċċ. Madankollu, fuq il-bażi tax-xejra tal-iżborżt’ attwali u prevista, il-BEI jista’ jaġġusta kull sena din il-premessa sabiex itejjeb bl-aħjar mod il-proċess tal-allokazzjoni tal-assi.
      Fi ħdan il-limitazzjoni li tispeċifika l-baffer tal-likwidità minimu u l-maturità massima disponibbli tal-portafoll tal-investiment (li inizjalment ikun ekwivalenti għal ħames snin) il-BEI sejjer jiddeċiedi l-livell tal-maturità li fih se jkunu skjerati l-assi tal-investiment. F’każijiet partikolari, il-BEI sejjer ikun awtorizzat li jżomm baffer tal-likwidità f’livell ogħla mir-rekwiżit minimu.
      1.   Daħla
      
      1.1.   It-Teżor tal-BEI għandu jiġġestixxi l-assi kollha soġġetti għal dan il-Ftehim.
      1.2.   Meta jwettaq it-tranżazzjonijiet f’isem il-mandat, it-Teżor għandu japplika l-istess standards ta’ diliġenza dovuta u għaqal li japplika meta jiġġestixxi l-portafolli tat-Teżor tal-BEI stess jew għall-mandati l-oħra tiegħu.
      2.   Prinċipji tal-Ġestjoni Ġenerali
      
      2.1.   L-assi tal-portafoll għandhom ikunu investiti biss fi strumenti denominati bl-ewro.
      2.2.   Il-ġestjoni tal-portafoll tal-assi għandha tkun ibbażata fuq l-aħjar prattika tal-industrija tal-ġestjoni tal-assi u fuq regoli ta’ prudenza tradizzjonali applikati fl-attivitajiet finanzjarji. Sejra tkun meħtieġa attenzjoni partikolari sabiex ikun żgurat li l-assi ġestiti jipprovdu likwidità biżżejjed waqt li jottimizzaw l-imgħax li huwa kompatibbli mal-limitazzjonijiet tar-riskju stabbiliti taħt dawn il-prinċipji.
      2.3.   Il-ġestjoni tal-portafoll tal-assi għandu jkun iggwidat mill-prinċipji li ġejjin:
      
                  —
               
               
                  L-investimenti għandhom isiru f’depożiti, strumenti għal perjodu ta’ żmien qasir tas-suq tal-flus u strumenti ta’ dħul fiss. Il-prijorità hija l-preservazzjoni tal-kapital,
               
            
                  —
               
               
                  Kont tal-flus kontanti bil-possibilità ta’ postazzjoni f’depożiti b’terminu għandu jinżamm bl-objettiv li jassorbi l-flussi tal-likwidità u jservi bħala baffer tal-flus kontanti.
               
            2.4.   Tranżazzjonijiet tat-titoli għandhom ikunu bbażati fuq il-prinċipju ta’ “kunsinna mal-ħlas” mal-Euroclear, Clearstream u/jew sistemi domestiċi ta’ saldu rikonoxxuti.
      3.   Tipi ta’ investiment
      
      3.1.   Spettru ta’ investiment eliġibbli
      
      
         Portafoll tal-likwidità
      
      
                  3.1.1.
               
               
                  Ammont ta’ fondi (korrispondenti għal dak rekwiżit fil-baffer tal-likwidità ta’ sena partikolari) għandu jitpoġġa fil-portfoll monetarju, u jinkorpora depożiti, t-bills strumenti ta’ medda qasira ta’ żmien tas-suq tal-flus b’100 jum jew inqas bħala żmien li jkun baqa’ għall-maturità mid-data tal-iskambju (jew fond adegwat tas-suq tal-flus bħall-Fond Unitarju tal-BEI). Il-banek b’obbligazzjoni awtorizzati għal tali investimenti jridu jkunu kklassifikati mill-inqas P-1 għal medda qasira ta’ żmien minn Moody’s jew ekwivalenti fil-mument tat-twettiq tal-istrumenti l-ġodda. Il-kriterju tal-klassifikazzjoni jitqies bħala ssodisfat, jekk mill-inqas waħda mit-tliet agenziji Moody’s, Standard & Poor’s jew Fitch (jew is-suċċessuri tagħhom) ikunu taw il-klassifikazzjoni meħtieġa jew klassifikazzjoni ogħla.
               
            
         Portafoll tal-investiment
      
      
                  3.1.2.
               
               
                  Il-fondi li jkun baqa’ għandhom jikkostitwixxu l-portafoll tal-investiment (jew fond għal tul ta’ żmien medju għal twil adegwat). Mill-inqas 55 % tal-valur nominali tal-portafoll tal-investiment irid jikkonsisti f’bonds maħruġa jew iggarantiti minn sovrani taż-Żona tal-Ewro u l-aġenziji tagħhom ekwivalenti għal riskju sovran (bħal fatturi tal-gvern, bonds tal-gvern, bonds tal-aġenziji tal-gvern u bonds iggarantiti tal-gvern) jew minn istituzzjonijiet sopranazzjonali;
               
            
                  3.1.3.
               
               
                  Il-45 % li jibqa’ tal-portafoll tal-investiment jistgħu jkunu f’bonds u karti ta’ skont maħruġa minn sovrani mhux taż-Żona tal-Ewro jew l-aġenziji tagħhom, bonds iggarantiti minn pajjiż mhux taż-Żona tal-Ewro, kif ukoll bonds koperti.
               
            3.2.   Limiti tal-kreditu
      
      Il-limiti tal-kreditu sejrin ikunu definiti għal kull kontraparti billi jitqiesu l-klassifikazzjonijiet individwali u l-evoluzzjoni tad-daqs totali tal-portafoll li jkun qiegħed jiġi ġestit.
      3.3.   Limiti tal-konċentrazzjoni tal-investimenti
      
      
         Il-portafoll tal-likwidità
      
      
                  3.3.1.
               
               
                  Sakemm l-ammont tal-fondi li jkunu qegħdin jiġu ġestiti fil-portafoll tal-likwidità jkun inqas minn EUR 100 miljun il-konċentrazzjoni massima għal kull kontraparti hija ta’ EUR 10 miljun. Meta l-fondi li jkunu qegħdin jiġu ġestiti fil-portafoll tal-likwidità jaqbżu l-EUR 100 miljun, il-konċentrazzjoni massima għal kull kontraparti hija ta’ 10 % tal-ammont nominali tal-portafolltal-likwidità.
               
            
         Portafoll tal-investiment
      
      
                  3.3.2.
               
               
                  Sabiex tkun żgurata diversifikazzjoni biżżejjed tar-riskju, l-ammont totali investit f’titoli tal-istess emittur ma jistax jaqbeż l-10 % (fil-każ tas-sovrani taż-Żona tal-Ewro, 20 %) tal-ammont nominali tal-portafoll tat-titoli. Jekk l-ammont totali tal-assi investiti f’titoli ikun inqas minn EUR 100 miljun, in-numru ta’ ħarġiet jew emitturi waħdanin għandu jkun mill-inqas l-ammont permess minn investimenti tat-titoli waħdanin ta’ EUR 10 miljun.
               
            
                  3.3.3.
               
               
                  L-investiment totali f’ħarġa ma jistax jaqbeż l-10 % tal-ammont nominali pendenti tal-ħarġa.
               
            4.   Self awtomatizzat ta’ titoli
      
      Self awtomatizzat ta’ titoli amministrat minn kustodju huwa awtorizzat.
      5.   Awditjar estern u kustodju
      
      Il-portafoll se jkun soġġett għal awditjar estern fuq bażi annwali.
      It-titoli allokati għall-portafoll sejrin jinżammu f’kont b’kustodju wieħed jew aktar f’isem il-BEI.
      It-tariffi tal-awditjar u l-kustodja sejrin jiġu imposti b’mod sħiħ fuq il-portafoll kif u meta jseħħu.
      6.   Rapportar
      
      Rapport kull sitt xhur għandu jkun ipprovdut mill-BEI. Id-dettalji ta’ rapportar bħal dan għandu jsir qbil fuqu mill-Partijiet fi stadju aktar tard.
      7.   Dispożizzjonijiet finali
      
      Il-BEI għandu jipproponi u l-Partijiet għandhom jaqblu dwar strateġija tal-investiment iddettaljata, il-punti ta’ riferiment tal-investiment u l-limiti tal-kreditu mill-inqas 3 xhur qabel iseħħ l-investiment attwali.
      L-istrateġija tal-investiment, il-punti ta’ riferiment tal-investiment u l-limiti tal-kreditu għandhom ikunu aġġornati kull sena jew, imbagħad, kull meta jkun meħtieġ.